Държавен вестник, бр. 71, 2014 г., стр. 106

СТР.  106	
Д Ъ Р Ж А В Е Н  В Е С Т Н И К 	
БРОЙ  71
1. Одобрява проект за изменение на план за 
регулация, план-извадка, на м. Дианабад, кв. 7, 
като от УПИ III – „За ЦИХП“, се създават нови 
УПИ IV-1805 – „За офиси, обществено обслуж-
ване, жилищно строителство, подземен етажен 
гараж и тп“, и V-1804 – „За офиси, обществено 
обслужване, жилищно строителство, подземен 
етажен гараж и тп“, изменя се улица от о.т. 243 
до о.т. 69, като се открива задънена улица от 
о.т. 243 до о.т. 245 по зелените и кафявите линии, 
зачертавания, щрихи, цифри и текст съгласно 
приложения проект.
2. Одобрява проект за изменение на план 
за застрояване, план-извадка, за новосъздадени 
УПИ IV-1805 – „За офиси, обществено обслужва-
не, жилищно строителство, подземен етажен гараж 
и тп“, и УПИ V-1804 – „За офиси, обществено 
обслужване, жилищно строителство, подземен 
етажен гараж и тп“, кв. 7, м. Дианабад, съгласно 
приложения проект.
Въз основа на одобрения план за застрояване 
не може да се издава виза за проектиране, да се 
одобрява или съгласува инвестиционен проект и 
да се издава разрешение за строеж с допускане 
на намалени разстояния към съседни имоти и/
или сгради, включително през улица.
Решението и одобреният проект на подробен 
устройствен план да се публикуват на интернет 
страницата на Столична община – Направление 
„Архитектура и градоустройство“ (sofia-agk.com), 
на основание чл. 129, ал. 5 ЗУТ.
Решението да се съобщи на заинтересуваните 
лица по реда на чл. 129, ал. 1 ЗУТ.
Решението може да бъде обжалвано по реда на 
чл. 215, ал. 4 ЗУТ пред Административния съд – Со-
фия-град, в 30-дневен срок от съобщаването.
Жалбите се подават в район „Изгрев“ и се 
изпращат в Административния съд –  София-град, 
от отдел „Правен“ на Направление „Архитектура 
и градоустройство“ на Столична община.
Председател: 
Е. Герджиков
5617
РЕШЕНИЕ № 427 
от 10 юли 2014 г.
В Направление „Архитектура и градоустрой-
ство“ на Столична община е постъпило заявление 
вх. № ГР-94-Р-32 от 28.07.2011 г. от Румен Михайлов 
Спасов с искане за даване на съгласие за изработ-
ване на подробен устройствен план – парцеларен 
план за трасе на външно ел. захранване – 20 kV 
на нов БКТП в поземлен имот № 522018 по КВС, 
землище на с. Бистрица, район „Панчарево“. Към 
заявлението са приложени: нотариален акт № 89, 
том I, рег. № 967, дело № 76 от 1.02.2005 г., нота-
риален акт № 90, том I, рег. № 963, дело № 77 от 
1.02.2005 г., нотариален акт № 134, том XI, рег. 
№ 13052, дело № 1922 от 28.12.2005 г., удостове-
рение за наследници № 002376 от 18.07.2011 г. на 
Цветанка Стоянова Зашева, виза за проучване и 
проектиране на 4 стопански сгради от 1.04.2005 г. 
на главния архитект на София, скица № 3153 от 
25.07.2011 г. за поземлен имот № 522018, издадена 
от Общинската служба по земеделие, разреше-
ние за строеж № 115 от 25.05.2005 г. на главния 
архитект на район „Панчарево“ и мотивирано 
предложение.
С писмо № ГР-94-Р-32 от 1.11.2011 г. е указано 
на заявителя, че следва да се представи задание 
съгласно изискванията на чл. 124, ал. 7 ЗУТ.
Допълнително е представено задание за про-
ектиране.
Заявлението с приложените към него доказа-
телства е разгледано от ОЕСУТ, като с решение 
по протокол № ЕС-Г-85 от 25.10.2011 г., т. 11, е 
прието мотивираното предложение и е пред-
ложено на главния архитект на СО да издаде 
заповед за допускане на устройствена процедура 
при задължително спазване на условията на от-
делите на НАГ.
Със Заповед № РД-09-50-1505 от 2.12.2011 г. на 
главния архитект на Столична община на основа-
ние чл. 124, ал. 7 ЗУТ е одобрено задание за проек-
тиране на парцеларен план за външно ел. захранва-
не – кабел СрН за нов трафопост в поземлен имот 
№ 522018 по КВС, землище на с. Бистрица, район  
„Панчарево“.
На основание чл. 124, ал. 3 ЗУТ със Запо-
вед № РД-09-50-1520 от 6.12.2011 г. на главния 
архитект на СО е допуснато изработването на 
подробен устройствен план – парцеларен план 
за външно ел. захранване –  кабел СрН за нов 
трафопост в поземлен имот № 522018 по КВС, 
землище на с. Бистрица, район „Панчарево“.
Заповедите са изпратени за сведение на кмета 
на район „Панчарево“ и заявителя с писмо изх. 
№ ГР-94-Р-32 от 25.01.2012 г.
Със заявление вх. № ГР-94-Р-32 от 23.04.2012 г. 
е внесен за одобряване проект за парцеларен 
план за външно ел. захранване за нов трафопост 
в поземлен имот с идентификатор 04234.6962.202 
по КККР на с. Бистрица с обяснителна записка. 
Към заявлението са приложени скици от СГКК за 
поземлени имоти с идентификатори 04234.6962.202, 
04234.6962.205, 04234.6962.979 и 04234.6964.49 по 
КККР на с. Бистрица. Изработен е проект за 
транспортно-комуникационен план, който е съ-
гласуван с положително становище № ОД-1598 от 
11.04.2012 г. на началник-отдел „Пътна полиция“. 
Проектът е подпечатан с печат „Съгласувано“ 
от сектор „ОБД“ – СО, на 19.04.2012 г. съгласно 
протокол № 14 от 3.04.2012 г. на ПКТОБД при СО.
С писмо изх. № ГР-94-Р-32 от 9.05.2012 г. е ука-
зано на заявителя да отстрани нередовностите по 
преписката, като със заявление вх. № ГР-94-Р-32 
от 16.05.2012 г. същият е представил коригиран 
проект.
С писмо изх. № ГР-94-Р-32 от 23.10.2013 г. на 
заявителя е указано да представи съгласуван 
проект от „Софийска вода“ – АД, заснемане на 
дървесната растителност, заверено от дирекция 
„Зелена система“ при СО, и съгласуване с про-
ектанта на ПРЗ, м. Орешковица – Джерджов 
дол – връзката, контактен на имот с идентифи-
катор 04234.6962.202.
Допълнително са представени: проект, съгласу-
ван от „Софийска вода“ – АД, с писмо № ТУ-594 
от 18.02.2014 г., проект, съгласуван с проектанта на 
ПРЗ на м. Орешковица – Джерджов дол – връзка-
та, декларация за липса на дървесната растител-